***ОБРАЗЕЦ № 8***

**Д О Г О В О Р**

Днес, ………………2014 г. в гр.София, между :

**Държавна агенция за бежанците при Министерски съвет,**с адрес: гр.София 1233, бул.”Княгиня Мария Луиза” 114 Б; Булстат 8311601932, представлявана от Николай Чирпанлиев – председател на ДАБ при МС и Лъчезар Иванчев – директор на дирекция „ФСД“ на ДАБ при МС - наричани по-долу **„ВЪЗЛОЖИТЕЛ”,** от една страна,

и

**…………………………….,** с адрес: …………………………..ЕИК ……………, представлявано от …………………, от друга страна, наричано по-долу **ИЗПЪЛНИТЕЛ**

на основание чл. 74, ал. 1 от Закона за обществените поръчки и резултати от проведена процедура за възлагане на обществена поръчка и избран изпълнител с Решение №………/……………г. на председателя на ДАБ при МС се сключи настоящият договор за следното:

**ПРЕДМЕТ НА ДОГОВОРА**

**Чл.1.** (1) Изпълнителят приема да извършва периодични доставки на хранителни продукти за осигуряване на храненето на лицата, търсещи закрила, настанени в териториални поделения на ДАБ при МС и в местата за настаняване на чужденци, подали молба за международна закрила, описани в Оферта на Изпълнителя с вх. № ………………., неразделна част от настоящия договор, за следните обекти:

1.Регистрационно-приемателен център /РПЦ/ - Харманли;

2.Регистрационно-приемателен център /РПЦ/ – с. Баня, община Нова Загора;

3.Транзитен център /ТЦ/ – с. Пъстрогор, община Свиленград;

4. РПЦ- гр. София – ж.к. „Овча Купел“, ул. „Монтевидео“ № 1

5.Място за настаняване на чужденци, подали молба за международна закрила гр.София, кв.„Враждебна“, бул. „Ботевградско шосе“ № 270;

6.Място за настаняване на чужденци, подали молба за международна закрила гр.София, кв.„Военна рампа“, ул. „Локомотив“ № 11.

(2) Количествата и асортиментът на хранителните продукти в Техническата спецификация /ПРИЛОЖЕНИЕ 1/ са ориентировъчни. Възложителят си запазва правото:

- да увеличава или намаля количествата, според необходимостта.

- част от изброения асортимент в обществената поръчка да не се поръчва.

(3) Изпълнителят се задължава да извърши доставките в сроковете за съответната позиция, както следва:

Позиция № 1– Хляб и хлебни изделия: Доставката на хляб се извършва всеки ден (без неделя) до 10:00 часа по предварително подадена в предходният работен ден заявка.

Позиция № 2 – Мляко и млечни продукти: Доставките на мляко /краве прясно и кисело/ се извършват три пъти седмично до 10:00 часа по предварително подадена от предходния ден заявка. Доставките на другите млечни продукти се извършва 2 пъти седмично по предварително подадена заявка, в двудневен срок от заявката.

Позиция № 3 – Месо и месни продукти: Доставките на месо и месни продукти се извършват два пъти седмично по предварително подадена заявка, в двудневен срок от получаването на заявката.

Позиция № 4 – Пресни плодове и зеленчуци: Доставките се извършват по предварително подадена заявка съобразно сезона и нуждите три пъти седмично, в двудневен срок от получаването на заявката.

Позиция № 5 – Пиле, пилешки разфасовки и яйца: Доставките се извършват два пъти седмично, в двудневен срок по предварително направени заявки.

Позиция № 6 – Бебешки и детски храни: Доставките се извършват един път седмично, по предварително направени заявки.

Позиция № 7 – Други хранителни продукти: Доставките се извършват два пъти седмично, като асортиментът и количествата се определят според заявките, в двудневен срок от подаването им.

**Чл.2.** Всяка доставка на отделните хранителни стоки, предмет на договора, следва да е съпроводена със стокова разписка/търговски документ или еквивалентен документ в 2 (два) екземпляра, удостоверяващ предаването и приемането на стоките и фактура, съгласно следните изисквания:

* сертификати за качество и произход/или еквивалентен документ;
* срок на годност на продуктите, който не може да бъде по-малък от 2/3 от остатъчния срок за използване;
* пакетираните продукти да бъдат качествено опаковани съгласно изискванията на БАБХ, Закона за храните, БДС и други нормативни документи на българското законодателство.

**ГАРАНЦИЯ ЗА ИЗПЪЛНЕНИЕ, ЦЕНИ И НАЧИН НА ПЛАЩАНЕ**

**Чл.3.** (1) Изпълнителятвнася гаранция за добро изпълнение на договора преди неговото подписване в размер на **2%** от стойността на поръчката в лева без ДДС под формата на банкова гаранция или парична сума. Сметката на Държавна агенция за бежанците при МС за внасяне на парична гаранция за добро изпълнение е: IBAN: BG46 BNBG 9661 3100 1585 01 BIC: BNBGBG.

(2) Освобождаването на гаранцията за добро изпълнение се извършва в срок до 15 /петнадесет/ работни дни след приключване изпълнението на договора.

(3) Единичната цената на 1 (един) артикул е съгласно офертата на Изпълнителя.

(4) Общата стойност на договора не следва да надвишава ……….лв. без ДДС и ………….лв. с ДДС.

**Чл.4.** (1)Определената в чл. 3 цена се заплаща в срок до 30 (тридесет) календарни дни след извършване на всяка доставка, подписване на стокова разписка/ търговски документ или еквивалентен документ, удостоверяващ предаването и приемането на стоките и представяне на фактураотИзпълнител.

(2) Цените следва да включват транспортни и всички други разходи на Изпълнителя до мястото на доставка на хранителните стоки;

(3) Плащането се извършва в лева по посочената банкова сметка на Изпълнителя:

**БАНКА – ……………………………**

**IBAN – ……………………………...**

**BIC – ………………………………..**

**СРОК НА ДОГОВОРА**

**Чл.5.** Срок за изпълнение на договора до – 31.12.2015 г., или до изчерпване на общата стойност на договора, което настъпи по рано, считано от датата на подписването му.

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.6.** Изпълнителят има право да получи заплащане на цената за всяка доставка.

**Чл.7.** Изпълнителят се задължава:

1. Да извършва доставката на хранителните стоки на място в посочените в чл. 1 от настоящия договор териториални поделения на ДАБ при МС и места за временно настаняване на чужденци, подали молба за международна закрила, след заявка в зависимост от нуждите на Възложителя.

2. Да доставя хранителни продукти, отговарящи на БДС или на други еквивалентни стандарти, на Закона за храните, други нормативни актове, действащи на територията на Република България, както и на приложимите европейски и международни актове в съответната област;

3. При доставка на стоките, същите трябва да бъдат придружени със съответните документи /сертификат за качество и произход или еквивалентен документ/;

4. Всеки един хранителен продукт, следва да бъде придружен със стокова разписка/търговски документ или еквивалентен документ, в който са описани артикулите и техния брой;

5. Срокът на годност на продуктите следва да бъде с не по-малко от 2/3 остатъчен срок на годност към момента на доставката; 6. Да съгласува с Възложителя всички свои действия по изпълнение на задълженията си, произтичащи от настоящия договор;

7. Да извършва доставките в рамките на работното време – от 8.30 до 17.00 часа;

8. При изпълнение на задълженията си да спазва изискванията на действащите нормативни разпоредби в страната по безопасността и хигиената на труда.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.8. /1/** Възложителят се задължава:

1. Да заплаща доставените артикули на Изпълнителя в размер, по начин и в срока, определени в настоящия договор;
2. Да осигурява необходимите условия за извършване на доставките, както и присъствие на упълномощено лице за приемане на доставката;
3. Да уведомява Изпълнителя при констатиране промяна в качеството на доставените артикули, както и целостта на опаковката;
4. Да заявява доставката на необходимите количества артикули писмено и по електронна поща на адрес: …………………..
5. Контрол по изпълнение на настоящия договор от страна на Възложителя ще се осъществява от ……………………………., организацията по договора от ……………

**/2/** Възложителят има право:

1.Да получи доставката, предмет на договора по реда и условията, предвидени в него.

2. Да контролира изпълнението на договора, без с това да затруднява дейността на ИЗПЪЛНИТЕЛЯ.

**РЕКЛАМАЦИИ**

**Чл.9.** (1) Възложителят незабавно уведомява Изпълнителя в писмена форма за недостатъци на доставените артикули или опаковката, за които не е знаел и не е могъл да знае при приемането на доставката.

(2) Възложителят има право да иска заместване с качествени хранителни стоки, опаковани съгласно изискванията на Възложителя, в рамките на 24 часа от констатираните негодни за консумация хранителни продукти, в присъствието на експерти на БАБХ.

**НЕУСТОЙКИ**

**Чл.10.** (1) В случай, че Изпълнителят не извърши доставката в уговорения срок, той дължи на Възложителя неустойка за всеки ден забава, в размер на 0,5% (нула цяло и пет процента) от стойността на доставката, но не повече от 10% (десет процента) от неизпълнената част от договора.

(2) Неустойката за забава се начислява считано от деня, следващ датата на изтичане на съответния срок за изпълнение.

**Чл.11.** (1) В случай, че Възложителят не изпълни задълженията си по плащанията съгласно този договор, той дължи на Изпълнителя предвидената в закона лихва за забавеното плащане, но не повече от 10% (десет процента) от неизпълнената част на договора.

(2) Неустойката за забава се начислява считано от деня, следващ датата на изтичане срока за плащане.

**Чл.12.** Плащането на неустойките не лишава изправната страна по договора от правото й да търси обезщетение и за по-големи вреди.

**НЕПРЕОДОЛИМА СИЛА**

**Чл.13.** Договарящите се страни се освобождават от отговорност за частично или цялостно неизпълнение на техните договорни задължения в случай на обстоятелства на непреодолима сила.

**Чл.14.** За целите на настоящия договор "непреодолима сила" означава събитие извън контрола на някоя от страните, настъпило след сключването на договора и възпрепятстващо изпълнението му, което не включва грешка или небрежност и е непредвидимо. Такива събития могат да включват, без да се ограничава до, войни или революции, пожари, наводнения, епидемии, карантинни ограничения, търговско ембарго, обявени общи стачки в съответните отрасли, както и действия на българското правителство.

**Чл.15.** (1) В случай на възникване на обстоятелства на непреодолима сила, страните по договора са длъжни незабавно да се уведомят по факс за началото и края на обстоятелствата на непреодолима сила, най-късно до 10 (десет) дни, а в течение на следващите 10 (десет) дни да потвърдят съобщенията си с препоръчано писмо с обратна разписка.

(2) За всички случаи на обстоятелства на непреодолима сила, засегнатата страна по Договора следва да представи потвърждение от Българската търговско-промишлена палата или от държавните власти.

**ПРЕХВЪРЛЯНЕ НА ПРАВА**

**Чл.16.** Нито Изпълнителят, нито Възложителят могат да прехвърлят права и/или задължения по този договор.

**ПРЕКРАТЯВАНЕ НА ДОГОВОРА**

**Чл.17.** Настоящият договор може да бъде прекратен:

1. По взаимно съгласие на страните, като в такъв случай Изпълнителят има право да получи възнаграждение за извършената до момента на прекратяването доставка.

2. По искане на Възложителя с отправяне на едномесечно писмено предизвестие.

3. Когато са настъпили съществени промени във финансирането на предмета на договора, извън правомощията на Възложителя, които той не е могъл да предвиди и предотврати или да предизвика, с писмено уведомление, веднага след настъпването на обстоятелствата.

4. При виновно неизпълнение /недоставяне на повече от 3 доставки/ Възложителят има право да прекрати едностранно договора.

**УВЕДОМЛЕНИЯ**

**Чл.18.** (1) Всички съобщения и уведомления между страните, отнасящи се до настоящия договор, следва да бъдат в писмена форма – чрез факс, препоръчани писма с обратна разписка или на електронен адрес.

(2) Всички подобни известия и съобщения влизат в сила от датата на получаване.

(3) Адресите на страните за получаване на съобщения и уведомления са както следва:

**Възложител:**

Държавна агенция за бежанците при Министерския съвет

бул. „Княгиня Мария Луиза“ №114 Б

1233 София

факс 955 94 76, тел. 81 81 282/ 81 81 216, e-mail: [sar@saref.government.bg](mailto:sar@saref.government.bg)

**Изпълнител:**

……………………………………………………..

………………………………………………………

тел. ………………… ; e-mail: …………………….

(4) При промяна на адреса, посочен в предходната алинея, съответната страна е длъжна да уведоми незабавно в писмена форма другата страна.

**РАЗРЕШАВАНЕ НА СПОРОВЕ И ПРИЛОЖИМО ПРАВО**

**Чл.19.** (1) Изпълнителят и Възложителят се стремят да уреждат всички разногласия или спорове, възникнали между тях във връзка с прилагането, тълкуването и изпълнението на договора, по споразумение.

(2) В случай, че между страните не се постигне съгласие, спорът се решава по съдебен ред.

(3) За неуредените в този договор случаи се прилага действащото българско законодателство.

**ВЛИЗАНЕ В СИЛА НА ДОГОВОРА**

**Чл.20.** (1) Настоящият договор влиза в сила от деня на подписването му.

(2) Настоящият договор е изготвен на български език, в два оригинални екземпляра, подписани от надлежно упълномощени представители на страните по договора, по един за всякастрана**.**

**Неразделна част към настоящия договор е**:

1. Оферта на изпълнителя (ценово и техническо предложение)
2. Документи по чл. 47, ал. 10 и чл. 48, ал. 2 и 3 от ЗОП
3. Документ за внесена гаранция за изпълнение

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**